भवन निर्माण श्रमिकों ने जुलूस निकाल श्रम विभाग पर किया प्रदर्शन
भवन निर्माण श्रमिकों ने जुलूस निकाल श्रम विभाग पर किया प्रदर्शन
राजस्थानट्रेड यूनियन केंद्र (आरसीटू) से संबंधित जोधपुर भवन एवं अन्य संनिर्माण श्रमिक एकता यूनियन के बैनर तले भवन निर्माण श्रमिकों ने महावीर उद्यान से जुलूस निकाला और श्रम विभाग पर प्रदर्शन किया। प्रदर्शनकारियों को आरसीटू के प्रदेश महामंत्री गोपीकिशन, संभागीय अध्यक्ष बृजकिशोर, जिला सचिव नदीम खान, श्रमिक कर्मचारी समन्वय समिति के अध्यक्ष मोहनसिंह, भवन निर्माण यूनियन के मेहराराम, हबीबुर्रहमान, वहीदुद्दीन, रमेश नाथ, राणाराम, सोहन कड़ेला, साबिर हुसैन, शोहराब, रईस अहमद, शेषनाथ, प्रेमचंद सिंह, पूनमाराम बाड़मेर डॉ. ओपी पाठक आदि ने संबोधित किया। वक्ताओं ने कहा कि सरकार ने भवन निर्माण श्रमिकों की विवाह सहायता राशि बंद कर दी है और शुभ शक्ति योजना लाकर उसमें भारी जटिलताएं उत्पन्न कर दी है। इस योजना में आठवीं पास तथा राजपत्रित अधिकारी से प्रमाणित करवाने उनकी आईडी संलग्न करने की अनिवार्यता से 80 प्रतिशत श्रमिक योजना का लाभ प्राप्त नहीं कर पा रहे हैं। वक्ताओं ने कहा कि सरकार ने श्रमिक विरोधी नीतियां नहीं बदली तो आंदोलन चलाया जाएगा।
महालक्ष्मीपाटोत्सव के पहले दिन पौधरोपण प्रतियोगिताओं का आयोजन
श्रीमालीब्राह्मण समाज फतेहसागर-गुलाबसागर की ओर से शुक्रवार को दो दिवसीय महालक्ष्मी पाटोत्सव शुरू हुआ। पाटोत्सव को लेकर महालक्ष्मी मंदिर को आकर्षक फूलमंडली रोशनी से सजाया गया। पहले दिन युवाम् ग्रुप की ओर से भूपेंद्र जोशी के सान्निध्य में कागा मोक्षधाम स्थित बगेची में पौधरोपण किया,उसके बाद महालक्ष्मी मंदिर में शतरंज प्रतियोगिता का आयोजन हुआ। कार्यक्रम की व्यवस्थाएं प्रतीक शर्मा, चिन्मय दवे, दिव्यांशु व्यास, सचिन दवे सौरभ व्यास ने संभाली। दोपहर में महिला मंडल द्वारा रंगोली प्रतियोगिता हुई। सचिव प्रकाश शर्मा ने बताया कि शनिवार को शिवप्रकाश श्रीमाली, पं.मनीष बोहरा, पं.सुरेश दवे पं.दीपक दवे के नेतृत्व में 21 पंडितों द्वारा रूद्राभिषेक किया जाएगा। शाम 5 बजे आरती के बाद सम्मान समारोह होगा। सम्मान समारोह की व्यवस्थाएं कैलाश त्रिवेदी, जयकुमार व्यास, राजेंद्र दवे, सुनील त्रिवेदी, प्रतीक शर्मा, पवन व्यास पुनीत दवे संभाल रहे है।
फागमहोत्सव में बही भक्तिरस की सरिता
कमलेश्वरमहादेव मंदिर समिति कमला नेहरू नगर आचार्य समाज चांदना भाखर के संयुक्त तत्वावधान में शुक्रवार शाम मंदिर प्रांगण में गोवत्स राधा कृष्ण व्यास के सानिध्य में फाग उत्सव कार्यक्रम हुआ। इस दौरान श्रद्धालुओं ने फूलों गुलाल से होली खेली। कार्यक्रम संयोजक कुमार कृष्ण आचार्य ने बताया कि मंदिर समिति अध्यक्ष लक्ष्मण आचार्य, समाज के वरिष्ठ धर्मचंद आचार्य, ललित आचार्य, अशोक आचार्य ने संतों का श्रीफल पुष्पहार से स्वागत किया। गोवत्स राधा कृष्ण व्यास ने फाग उत्सव की महिमा बताने के साथ फाग पर आधारित कृष्ण भजनों की सरिता बहाई। जिस पर श्रद्धालु भाव-विभोर होकर नृत्य करने लगे। समापन पर मंदिर समिति की ओर से आभार जता प्रसादी का वितरण किया
hin_Deva hin_Deva hin_Deva hin_Deva hin_Deva hin_Deva hin_Deva